धेमाजि जिला दुलाराय बर’ फरायसा आफादनि गाहाइ मावखुलियाव दिनै बड’फानि 31 थि रुंसारि सानखौ लोबबा लाखिनानै मोनाबिलियाव आलारि बाथि फोजोंनाय हाबाफारि लानाय जायो लोगोसे बड’फानि जिउमानि आलो गोजोननि थाखाय इसोरनाव से मिनिट आरज गाबनाय जायो। आलारि बाथि फोजोंनाय हाबाफारियाव बाहागो लादोंमोन धेमाजि जिला दुलाराय बर’ फरायसा आफादनि आफादगिरि लकेन बसुमतारि बिथांजों लोगोसे जिलानि गासै मावथिफारिया लोगोसेनो सिमेन दख’रा दुलाराय बर’ फरायसा आफादनि आफादगिरि गाहाइ नेहाथारिजों लोगोसे गासै मावथिफारिया आरो दुलाराय बाथौ गुथुम लाइमोन आफादनि गाहाइ नेहाथारि राजेस बसुमतारि बिथांमोना।